Diari Oficial de la Generalitat Valenciana


Sumari del DOGV 6763, del 27-04-2012 (2012/4047)

RESOLUCIÓ de 20 d'abril de 2012, de la consellera d'Educació, Formació i Ocupació, sobre delegació de competències en determinats òrgans.
-----------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4047


Data del document
:   20-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

RESOLUCIÓ de 20 d'abril de 2012, de la consellera d'Educació, Formació i Ocupació, sobre delegació de competències en determinats òrgans. [2012/4047]  
Els canvis produïts en l'estructura de la Conselleria d'Educació, Formació i Ocupació derivats de l'aprovació del Decret 75/2011, de 24 de juny, del Consell, pel qual s'establix l'estructura bàsica de la Presidència i de les conselleries de la Generalitat, fan necessari concretar l'exercici de determinades competències existents de conformitat amb la nova organització de la conselleria, amb vista a aconseguir la màxima agilitat i eficàcia en la gestió dels assumptes la competència dels quals té assignada.  
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Es delega en les persones titulars de les secretaries autonòmiques, Subsecretaria i direccions generals, dins del seu respectiu àmbit funcional:   
1. L'exercici de les facultats en matèria de contractació administrativa dels contractes menors, que corresponguen a crèdits consignats en el capítol II dels pressupostos d'esta conselleria.  
2. La retenció de crèdit, l'autorització del gasto, la disposició del crèdit, el reconeixement de l'obligació, la proposta de pagament i la firma dels documents comptables necessaris, relatius als contractes menors, a què es referix l'anterior apartat 1.  
  
Segon  
Es delega en les persones titulars de les secretaries autonòmiques les competències relatives a:  
1. La resolució dels recursos de reposició que es puguen interposar en relació amb els expedients relatius a la gestió de subvencions dels programes pressupostaris adscrits al seu àmbit competencial.   
  
2. Les resolucions de concessió de subvencions de forma directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, General de Subvencions, i els articles 45 i concordants del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991. No obstant això, se n'exceptuen les subvencions concedides a l'empara del que disposa l'article 45 lletra c) del Text Refós de la Llei d'Hisenda Pública de la Generalitat Valenciana.  
  
Tercer  
Es delega en la persona titular de la Secretaria Autonòmica d'Educació les competències relatives a:  
1. La resolució de modificació de l'autorització de centres docents privats no universitaris i dels centres docents públics no universitaris de titularitat diferent de la Generalitat, en les circumstàncies enumerades en l'article 13.1 i en la disposició final primera del Reial Decret 332/1992, de 3 d'abril, pel qual es regulen les autoritzacions dels centres docents privats no universitaris per a impartir ensenyances de règim general.   
  
2. La resolució d'implantació i/o supressió d'ensenyances en centres educatius públics no universitaris.  
3. La resolució per la qual s'assigna o modifica la denominació específica dels centres educatius públics no universitaris.  
4. La resolució d'inici de les activitats i/o funcionament dels centres educatius públics de secundària.  
  
Quart  
Es delega en la persona titular de la Subsecretaria:   
1. L'exercici de les facultats ordinàries en matèria de contractació administrativa, dins dels límits legals i pressupostaris, sense perjuí de les que en esta resolució, o en altres disposicions vigents, estiguen delegades o desconcentrades en altres òrgans de la conselleria.   
2. Les facultats en matèria de contractació de dret privat, així com els actes de retenció de crèdit, autorització del gasto, reconeixement de l'obligació i proposta de pagament relatius a esta contractació.  
  
3. L'adopció d'acords sobre transferències i habilitacions de crèdits a què es referix l'article 36 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
4. Els actes de retenció de crèdit, autorització del gasto, disposició del crèdit, reconeixement de l'obligació i proposta de pagament, dins dels límits legals i pressupostaris de tots els capítols pressupostaris, sense perjuí d'aquells que estiguen delegats o desconcentrats en altres òrgans.  
5. L'autorització dels actes i propostes de documents comptables derivats de l'execució del pressupost d'ingressos, tant els de caràcter pressupostari com extrapressupostari, així com els corresponents a pagaments extrapressupostaris.   
6. La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.  
7. Les facultats quant a resolucions, actes i documents comptables en matèria de reconeixement i liquidació d'interessos de demora.  
  
8. La resolució de les reclamacions prèvies a la via judicial civil i laboral relatives a l'àmbit funcional d'esta conselleria.  
9. L'atorgament de l'autorització per a iniciar accions processals en nom de la Generalitat i que corresponguen a l'àmbit competencial de la conselleria.  
10. La competència per a imposar als funcionaris docents les sancions dels apartats c) i d) de l'article 144 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
11. La resolució dels procediments administratius de responsabilitat patrimonial, als quals es referix l'article 142 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que corresponguen a l'àmbit competencial d'esta conselleria, així com la resolució dels recursos potestatius de reposició que s'interposen contra els actes administratius dictats en exercici de les facultats delegades.  
  
12. Els actes resolutoris corresponents a l'autorització de l'ús privatiu de béns immobles de domini públic i patrimonials afectes a la Conselleria d'Educació, Formació i Ocupació.  
13. Els actes resolutoris relatius a l'autorització de l'atorgament de l'instrument jurídic per a possibilitar l'ús privatiu de part de béns immobles de domini públic de propietat municipal, en els centres d'educació infantil i primària que no siguen de titularitat de la Generalitat, exceptuant-ne les sol·licituds d'autorització prèvia a la desafectació dels immobles i edificis públics escolars de propietat municipal, a què es referix el Reial Decret 605/1987, de 10 d'abril, pel qual es regula el procediment d'autorització prèvia a la desafectació béns de propietat municipal, conforme al procediment establit en este.  
  
14. Els actes que resolguen el procediment d'acceptació de la posada a disposició de béns immobles i drets sobre estos béns destinats a la construcció de centres d'educació infantil i primària, sense perjuí de les competències de la conselleria competent en matèria de patrimoni.  
  
15. La tramitació de tots els actes i resolucions administratives, econòmiques i financeres que es deriven de l'execució del Pla Especial de Suport Inversió Productiva en Municipis.  
  
Quint  
Es delega en les persones titulars de les direccions generals dins del seu àmbit competencial:  
1. L'execució, el reconeixement de l'obligació i la proposta de pagament relatius als contractes adjudicats corresponents als seus programes pressupostaris, incloent-hi tots els documents comptables associats, sense perjuí d'aquells que estiguen delegats o desconcentrats en altres òrgans.  
2. L'exercici de les facultats en matèria de contractació administrativa dels contractes menors, que corresponguen a crèdits consignats en el capítol VI, així com la retenció de crèdit, l'autorització del gasto, la disposició del crèdit, el reconeixement de l'obligació i la proposta de pagament.  
3. S'exceptuen de les delegacions efectuades en els apartats 1 i 2 d'este apartat quint els contractes que corresponguen als programes pressupostaris 442.20, Ensenyança Primària, i 442.30, Ensenyança Secundària i de Règim Especial, que es deleguen en la Subsecretaria.  
  
4. Els actes i documents de retenció de crèdit, autorització de gasto, disposició de crèdit, reconeixement d'obligacions i proposta de pagament, dins dels límits legals i reglamentaris, referits a la gestió de les transferències corrents i de capital.  
5. Es delega indistintament la firma de tots els documents comptables associats que es requerisquen per a la gestió de les subvencions corrents i de capital corresponents al programa 322.52, Formació i qualificació professional, o equivalent, en les persones titulars de la Direcció General de Formació i Qualificació Professional i de la Subdirecció General de Formació i Qualificació Professional.  
  
Sext  
Es delega en les persones titulars de les direccions territorials d'Educació, Formació i Treball, dins dels límits legals, pressupostaris i del respectiu àmbit territorial:  
1. La tramitació de gastos del capítol I dels pressupostos d'esta conselleria corresponents al personal docent, així com la retenció de crèdit, l'autorització del gasto, la disposició del crèdit i proposta de pagament i les corresponents propostes comptables.  
2. L'exercici de les facultats en matèria de contractació administrativa, quan el pressupost no excedisca l'import que estiga establit com a límit màxim dels pagaments per caixa fixa ni, en el cas que siga major, el fixat per als contractes menors, sempre que el gasto corresponga a crèdits consignats en el capítol II dels pressupostos d'esta conselleria i prèvia assignació del crèdit a la respectiva direcció territorial per l'òrgan competent, així com la retenció de crèdit, l'autorització del gasto, la disposició del crèdit i la proposta de pagament.  
  
3. L'exercici de les facultats en matèria de contractació, en relació amb l'adjudicació del servici de bar-cafeteria, amb servici de restaurant o sense, servici de fotocopiadores, menjador escolar i tots els que siguen necessaris per a un funcionament correcte dels diferents centres o dependències pertanyents a esta conselleria.  
4. L'emissió dels certificats individualitzats d'aprofitament o diplomes expedits a les persones que hagen superat amb èxit, de conformitat amb la normativa reguladora, els cursos corresponents a qualsevol programa formatiu gestionat per la Direcció General de Formació i Qualificació Professional, i aquells certificats que s'hagen d'emetre en matèria de treball, cooperativisme i economia social segons la normativa vigent.  
5. L'emissió i firma dels certificats d'excepció de mòduls de formació pràctica prevista en l'article 5 bis del Reial Decret 34/2008, de 18 de gener, i l'excepció del mòdul de formació practica de centres de treball prevista en la disposició transitòria primera del Reial Decret 1675/2010, de 10 de desembre.  
  
Sèptim  
Es delega en la persona titular de la Subdirecció General de Personal Docent:   
1. L'autorització als funcionaris docents que presten els seus servicis en centres educatius de titularitat de la Generalitat per a efectuar viatges a l'estranger.  
2. La competència per a resoldre les declaracions de compatibilitat respecte del personal docent que presta servicis en centres docents públics no universitaris dependents de la conselleria.  
  
Octau  
Es delega en la secretaria dels centres educatius públics autoritzats per a impartir Educació Secundària i Formació Professional, l'expedició del certificat acreditatiu d'haver superat el Nivell Bàsic d'idiomes de règim especial, conforme a l'article 8.2 de l'Orde de 23 de desembre de 2009, de la Conselleria d'Educació, per la qual es regulen les proves homologades per a l'obtenció del Certificat de Nivell Bàsic de les llengües alemany, francés, anglés i italià, cursades per l'alumnat d'Educació Secundària i Formació Professional de la Comunitat Valenciana.  
  
  
Nové  
Respecte del sistema de bestretes de caixa fixa:  
1. Es delega la competència per a la retenció dels crèdits de les caixes pagadores en la Subsecretaria.  
2. Es delega l'exercici de la competència per a l'aprovació i execució dels gastos, incloent-hi el pagament, en els titulars dels òrgans superiors i directius, així com en les persones titulars de les direccions territorials corresponents, llevat que afecte bestretes de caixa fixa relatives al programa 421.20, Administració de Personal i Relacions Sindicals,, que es delega en el subdirector general de Personal Docent.   
  
3. Quant a la realització dels documents comptables necessaris per a la imputació pressupostària dels pagaments, correspon a:  
a) Les secretaries autonòmiques, Subsecretaria, direccions generals, la firma de tots els documents comptables necessaris per a la imputació pressupostària dels pagaments realitzats a través del sistema de bestretes de caixa fixa en el seu respectiu àmbit funcional.  
b) Les direccions territorials, la firma de tots els documents comptables necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials, excepte els corresponents al programa pressupostari 322.52, que realitzarà la Direcció General de Formació i Qualificació Professional.  
c) La Subdirecció General de Personal Docent, la firma de tots els documents comptables necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a l'esmentada subdirecció general.  
  
Deu  
1. En cas d'absència, vacant o malaltia dels titulars dels òrgans superiors o directius de la conselleria, les competències delegades seran exercides segons el que preveu el Reglament Orgànic i Funcional de la Conselleria d'Educació, Formació i Ocupació.  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Onze  
1. La present delegació de competències podrà ser revocada en qualsevol moment per l'òrgan delegatori, conforme a l'article 63.5 de la Llei 5/1983, de 30 de desembre, del Consell.  
2. La delegació de competències que s'efectua a través de la present resolució s'entén sense perjuí que en qualsevol moment el titular de la Conselleria d'Educació, Formació i Ocupació puga avocar el coneixement i resolució dels assumptes que crega oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Dotze  
Sempre que es faça ús d'esta delegació d'atribucions, s'haurà de fer constar expressament en la resolució o acte que s'adopte, i es consideraran dictats per l'òrgan delegatori, sense que càpia la delegació de competències delegades.  
  
Tretze  
Les propostes de contractació i dels actes de contingut econòmic que es deleguen podran ser formulades pels caps de les unitats administratives gestores dels respectius expedients.  
  
Catorze  
Queda sense efecte la Resolució de 22 juny de 2010 (DOCV núm. 6301, de 01.07.2010), del conseller d'Educació, sobre delegació de competències en determinats òrgans de la Conselleria d'Educació; la Resolució de 3 de setembre de 2010 (DOCV núm. 6358, de 20.09.2010), del conseller d'Educació, sobre delegació de competències en matèria d'autorització de compatibilitat del personal docent no universitari, així com les altres disposicions del mateix rang o inferior que s'oposen al que establix la present resolució.  
  
Quinze  
La present resolució de delegació de competències produirà efectes partir del dia 1 de maig de 2012.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'este mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
  
València, 20 d'abril de 2012.- La consellera d'Educació, Formació i Ocupació: María José Catalá Verdet.